EkBass/fiwiki-20250220-pages-articles huggingface dataset:
P. H. Newby

Percy Howard Newby (25. kesäkuuta 1918 Crowborough, Englanti, Yhdistynyt kuningaskunta – 6. syyskuuta 1997 Garsington, Englanti, Yhdistynyt kuningaskunta) on englantilainen kirjailija ja BBC:n radio-ohjelmien johtohenkilö. Hän kirjoitti urallaan 20 romaania sekä muita kaunokirjallisia teoksia sekä kolme kirjaa Lähi-idän historiasta. Something To Answer For -romaanista Newby palkittiin vuonna 1969 ensimmäistä kertaa jaetulla Booker- palkinnolla. == Ura == Newby kävi koulua Hanley Castle Grammar Schoolissa ja olisi sen jälkeen halunnut jatkaa opiskeluja yliopistossa. Hänellä ei kuitenkaan ollut varaa yliopisto-opintoihin, joten hän päätyi Cheltenhamin St Paul’s Collegeen. Newby kutsuttiin toisen maailmansodan aikana palvelukseen Britannian armeijan lääkintäjoukkoihin. Hän palveli 1939–1940 Ranskassa siirtoarmeijassa. Sen jälkeen hänet läehtetettiin Egyptiin, missä hän toimi 8. armeijan paarinkantajana. Newby määrättiin 1942 opettamaan englanninkielistä kirjallisuutta Kairon Fuad I:n yliopistoon. Egyptin-aika teki Newbyn suuren vaikutuksen, ja hän käytti sitä kokemusta hyväkseen monien vuosien ajan. Egyptissä Newby kirjoitti myös ensimmäisen romaaninsa Journey to the Interior (1945). Hänen seuraavakin romaaninsa Agents and Witnesses (1947) sai inspiraationsa Lähi-idästä. Newby palasi Englantiin vuonna 1946, ja vuonna 1949 hänet palkattiin BBC:n työntkeijäksi. Hän aloitti siellä puheohjelmien tuottajana, mutta sai paljon lisää vastuuta pitkän uransa aikana. Vuosina 1958–1969 Newby toimi Third Programmen ja 1969–1971 Radio 3:n valvojana, 1971–1975 radion ohjelmajohtajana ja 1975–1978 BBC Radion toimitusjohtajana. Työskennellessään BBC:llä Newby jatkoi myös uraansa kirjailijana ja julkaisi radiouransa aikana 13 romaania. Something To Answer For sai vuonna 1969 ensimmäistä kertaa jaetun Booker-palkinnon. Se toi hänelle huomiota, vaikka palkinto ei ollutkaan vielä tuolloin kovinkaan tunnettu. Newby jätti BBC:n vuonna 1978 ja toimi 1978–1984 English Stage Companyn puheenjohtajana. Kirjailija Anthony Thwaiten mukaan hänen viimeisistä romaaneista parhaimmat olivat vuonna 1981 ilmestynyt Feelings Have Changed ja vuonna 1995 ilmestynyt Something About Women, joka jäi Newbyn viimeiseksi romaaniksi. Romaanien lisäksi Newby kirjoitti uransa aikana novellikokoelman, kaksi lyhyttä lastentarinaa, esseitä ja kolme kirjaa Lähi-idän historiasta. == Lähteet == Luokka:Englantilaiset kirjailijat Luokka:BBC Luokka:Vuonna 1918 syntyneet Luokka:Vuonna 1997 kuolleet
Horehronie

Horehronie on Kristinan esittämä kappale, jolla se edusti Slovakiaa vuoden 2010 Eurovision laulukilpailussa Norjan Oslossa. Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista. == Lähteet == Luokka:Slovakian euroviisuedustuskappaleet Luokka:Vuoden 2010 euroviisuedustuskappaleet
Xiaomi Redmi 2 Prime

Xiaomi Redmi 2 Prime on Xiaomin 10. elokuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi 2 Prime -älypuhelimessa on 4,7-tuumainen näyttö HD-resoluutiolla. ===Fyysiset osat=== Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 2 Megapikseliä. Videokuvaus voidaan tehdä 1080p (Full HD) -resoluutioilla. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Redmi-2-Prime_id9568 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Höyhenpeite

Höyhenpeite (tai höyhenistö, höyhenpuku, höyhenys) on lintujen ihoa peittävä kerros, joka koostuu höyhenistä. Höyhenpeitteen tehtävänä on suojata lintua, mahdollistaa lentäminen, toimia lämmöneristeenä sekä auttaa suojautumisessa ja viestinnässä. == Kehitys == Höyhenpeite oli jo niillä dinosauruksilla, joiden lähimpiä sukulaisia ensimmäiset linnut olivat.Luonnossa: Linnut 1, 2007, s. 70–71. Höyhenpeite kehittyi erään teorian mukaan matelijoiden suomuista edesauttamaan lentopyrähdyksiä. Se kehittyi kevyeksi rakenteeksi, joka eristi hyvin lämpöä ja samalla haihdutti ylimääräistä lämpöä tehokkaasti.Luonnossa: Linnut 1, 2007, s. 144. == Anatomia == Höyhenpeitteeseen kuuluu useita höyhentyyppejä. Kiinteähöydyllisiä höyheniä ovat ruumiinhöyhenet, pyrstösulat, siipisulat ja niiden peitinhöyhenet. Untuvia ja sukasia ovat höyhenet, joiden höytyrakenne on löyhä tai kehittymätön.Luonnossa: Linnut 1, 2007, s. 150. Lintujen peitinhöyhenet ovat pingviinejä lukuun ottamatta kiinni ainoastaan tietyissä, enimmäkseen ruumiin pituussuuntaisissa höyhenaloissa, joita höyhenettömät alat erottavat toisistaan. Myös esimerkiksi aikuisilla strutseilla, kasuaareilla ja kiiveillä höyheniä on tasaisesti ympäri ruumista mutta nuorina vain tietyissä kohdissa. Haudonnan aikana naaraan hormonitoiminta saa sen vatsaan muodostumaan paljaan hautomalaikun. Sen ansiosta linnun lämpöenergia johtuu ihon ja pintaverisuonten kautta tehokkaasti muniin.Luonnossa: Linnut 1, 2007, s. 149. == Tehtävät == Höyhenpeite suojaa linnun ihoa ja sisäelimiä. Ruumiin höyhenpeite säilyttää ja säätelee ruumiinlämpöä sekä antaa linnulle joustavan aerodynaamisen muodon. Siipien ja pyrstön sulat mahdollistavat lentämisen.Luonnossa: Linnut 1, 2007, s. 154. Höyhenpeitteen väritys muodostaa linnulle usein suojavärin saalistajia vastaan. Joskus väritys palvelee myös lintujen parittelussa tai muussa visuaalisessa viestinnässä. == Hoito ja uusiutuminen == Linnun höyhenpeite uusiutuu säännöllisesti sulkasadoissa, jolloin kaikki vanhat höyhenet putoavat vaiheittain ja uudet kasvavat tilalle. Sulkasato on yleensä syksyllä, mutta se voi tapahtua kolmekin kertaa vuodessa. Koiraille voi soidinajaksi kasvaa erityisen komeat höyhenkoristeet.Uusi suuri eläinkirja, toinen osa, 1974, s. 102–104. Linnut hoitavat höyhenpeitettään yleisimmin sukimalla, eli ne puhdistavat, järjestelevät ja rasvaavat höyheniään nokkansa avulla. Linnut voivat myös ottaa vesi-, tomu- tai hiekkakylpyjä höyheniään puhdistaakseen. Varpuslinnut joskus muurahoivat eli puhdistavat höyhenpeitettään muurahaishapon avulla.Luonnossa: Linnut 1, 2007, s. 160–161. ==Lähteet== * * ===Viitteet=== Luokka:59.3 Linnut Luokka:Lintujen anatomia Luokka:Seulonnan keskeiset artikkelit
George Devine

George Devine CBE (20. marraskuuta 1910 Hendon, Lontoo – 20. tammikuuta 1966 Lontoo) oli englantilainen näyttelijä ja teatterinjohtaja, joka perusti Lontoon Royal Court Theatren vuonna 1956 ja toimi sen taiteellisena johtajana vuoteen 1965 asti. Hän toimi Lontoon teatterimaailmassa 1930-luvulta alkaen ja työskenteli myös televisiossa ja elokuvissa. Devine aloitti uransa näyttelijänä, kunnes vuonna 1938 hänestä tuli London Theatre Studion johtaja ja ohjaaja. Sodan jälkeen hän toimi Young Vic -teatteriseurueen ohjaajana. Devine näytteli sivuosia muutamissa elokuvissa, kuten Peter Brookin Kerjäläisooppera (1953) sekä Tony Richardsonin Nuori viha (1959) ja Tom Jones – hulivilihurmuri (1963). ==Lähteet== Luokka:Vuonna 1910 syntyneet Luokka:Vuonna 1966 kuolleet Luokka:Englantilaiset teatteriohjaajat Luokka:Englantilaiset näyttelijät
Xiaomi Redmi Note 2

Xiaomi Redmi Note 2 on Xiaomin 14. elokuuta 2015 julkaisema älypuhelin, jossa on esiasennettuna Android 5.0 "Lollipop" -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi Note 2 -älypuhelimessa on 5,5-tuumainen näyttö Full HD-resoluutiolla. ===Fyysiset osat=== Laitteesta löytyy MediaTek Helio X10 MT6795-prosessori. Laitteessa on 2 gigatavua RAM-muistia ja 16 gigatavua sisäistä muistia. ====Kamerat ja multimedia==== Laitteessa on 13 megapikselin takakamera. Etukameran tarkkuus on puolestaan 5 megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Redmi-Note-2_id9032 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Gérard de Nerval

Gérard de Nerval (oik. Gérard Labrunie; 22. toukokuuta 1808 Pariisi, Ranska – 26. tammikuuta 1855 Pariisi, Ranska) oli ranskalainen kirjailija ja toimittaja. Nerval kuului Théophile Gautier’n ystäviin, ja hän liikkui 1830-luvulta alkaen romantikkojen piirissä. Nerval esitteli saksankielistä kirjallisuutta Ranskassa, muun muassa esikuvaansa E. T. A. Hoffmannia sekä J. W. von Goetheä. Nervalin varhaistuotanto käsittää romanttista runoutta, romaaneja ja matkakirjoja. Hän alkoi kärsiä mielentervysongelmista jo 1840-luvun alkupuolella. Hän matkusteli Orientissa, mutta matkakirja Voyage en Orient (1843–1851) kuvaa myös sisäistä matkaa, jossa unen logiikka ja okkultismi näyttäytyvät runouden edellytyksiksi. Seuraavalla vuosikymmenellä Nerval joutui yhä useammin sairaalahoitoon, ja hoitojaksojen aikana hän kirjoitti tunnetuimmat teoksensa, joihin kuuluvat novellikokoelma Les filles de feu (1854) ja runoteos Les chimères (1854). Viimeisenä elinvuonnaan hän julkaisi omaelämäkerrallisen teoksen Aurélia ou le Rêve et la Vie. Hän teki itsemurhan. Jälkipolville Nerval on ollut tärkeä innoittaja. Häntä pidetään Charles Baudelairen ja Stéphane Mallarmén edelläkävijänä. Novelli ”Sylvie” vuodelta 1854 merkitsi paljon Marcel Proustille. André Breton piti Nervalia surrealismin edelläkävijänä. ==Suomennetut teokset== * ===Suomennettuja runoja=== ;Lähde Runoja teoksessa: Motmot: elävien runoilijoiden klubin vuosikirja 2003, toim. Antti Nylén ja Saila Susiluoto, Helsinki: WSOY 2004 ISBN 951-0-28876-4, Nervalin runot suomentanut Antti Nylén. * Anteros * Artemis (Artémis) * Delfica * El Desdichado * Horus * Kultaisia säkeitä * Myrtho * Artemis, suom. Pentti Saaritsa, teoksessa: Salaperäinen seurue: runoja jotka tulivat ja jäivät, suom. ja toim. Pentti Saaritsa, WSOY 1997 ISBN 951-0-22208-9 Runoja teoksessa: Tuhat laulujen vuotta: valikoima länsimaista lyriikkaa, toim. Aale Tynni, WSOY 1957, 1974 ISBN 951-0-06216-2, 2004 ISBN 951-0-29121-8 Nervalin runot suomentanut Aale Tynni. * Delfica (Delfica) * Havahtuminen vaunuissa (Le réveil en voiture) * Musta pilkku (Le point noir) Runoja julkaisussa: Tuli & Savu: runouslehti 2017; nro 88 Nervalin runot suomentanut Tommi Nuopponen. * El Desdichado * Kultaisia rivejä * Pariisin Notre-Dame * Pimeä tahra ==Lähteet== * * ===Viitteet=== == Aiheesta muualla == Luokka:Vuonna 1808 syntyneet Luokka:Vuonna 1855 kuolleet Luokka:Ranskalaiset kirjailijat Luokka:Itsemurhan tehneet Luokka:Romantiikan kirjailijat Luokka:Surrealistit
Altnabreacin rautatieasema

Altnabreacin rautatieasema () on rautatieasema pienessä Altnabreacin taajamassa Ylämaan hallintoalueella, Skotlannissa. Se sijaitsee Far North Linen varrella. Asema avattiin 24. heinäkuuta 1874. Se on yksi Britannian syrjäisimmistä rautatieasemista: lähimmälle tielle on matkaa 16 kilometriä ja lähimpään kylään 29 kilometriä. Sillä ei ole lainkaan katuosoitetta. Sitä käytti vain 658 matkustajaa kaudella 2017–2018. == Lähteet == * === Viitteet === Luokka:Ylämaan rautatieliikennepaikat
Prime Time Collection

Prime Time Collection on Suburban Triben kokoelma-albumi, joka julkaistiin vuonna 1998 levymerkillä Zen Garden Records. == Kappaleet == # # # # # # # # # # # # # # # # # # # # == Aiheesta muualla == * Prime Time Collection discogs.com -sivustolla Luokka:Vuoden 1998 kokoelma-albumit Luokka:Suburban Triben albumit Luokka:Zen Garden Recordsin albumit
Jenni Kivelä

Jenni Kivelä (s. 1974) on suomalainen koreografi ja tanssitaiteilija. Kivelä valmistui ylioppilaaksi Kallion lukiosta 1993. Hän opiskeli kulttuurituottajan opintoja 1994–1996 ja valmistui tanssitaiteen kandidaatiksi 1999 ja maisteriksi 2001 Teatterikorkeakoulusta. Kivelä on työskennellyt Zodiak – Uuden tanssin keskuksen housekoreografina 2004–2005 ja TADaC Theatre Academy Dance Companyn taiteellisena johtajana vuosina 2007–2008. Hän on tehnyt teoksia eri tanssiryhmille Suomessa ja ulkomailla kuten Helsinki Dance Company, Mobita Dansco, Pori Dance Company, Norrdans, Transitions Dance Company Laban. Hän on työskennellyt valtion kolmevuotisen taiteilija-apurahan turvin 2007–2009 ja 2014–2016. Hänen koreografiansa Juhlapäiviä voitti Saitaman kansainvälisen koreografikilpailun Japanissa vuonna 2005https://www.hs.fi/kulttuuri/art-2000004287830.html. Hänen teoksiaan on esitetty Suomessa ja ulkomailla lukuisissa eri paikoissa. == Lähteet == Luokka:Suomalaiset koreografit Luokka:Elävät henkilöt Luokka:Vuonna 1974 syntyneet
Nyrkkeilyn Euroopan-mestaruuskilpailut 1979

Vuoden 1979 nyrkkeilyn Euroopan-mestaruuskilpailut järjestettiin 5. – 12. toukokuuta 1979 Kölnissä. Nämä järjestyksessään 23. kisat oteltiin kahdeksassa painoluokassa ja niihin osallistui 156 nyrkkeilijää 23 maasta. Uusina painoluokkina kisoissa olivat raskassarja eli alle 91 kg ja superraskassarja eli yli 91 kg. == Mitalistit == Sarja Kultaa Hopeaa Pronssia Kevyt kärpässarja (alle 48 kg) Šamil Sabirov Dietmar Geilich András Rózsa Georgi Georgiev Kärpässarja (alle 51 kg) Henryk Średnicki Daniel Radu Alexandr Dugarov Frank Kegebein Kääpiösarja (alle 54 kg) Nikolai Hraptsov Dimitar Pekhlivanov Georg Vlachos Philip Sutcliffe Höyhensarja (alle 57 kg) Viktor Rybakov Chacho Andreykovski Kazimierz Przybylski Carlo Russollilo Kevytsarja (alle 60 kg) Viktor Demjanenko Rene Weller Ilie Dragomir Richard Nowakowski Kevyt välisarja (alle 63,5 kg) Serik Konakbajev Patrizio Oliva Caroly Hajnal Karl-Heinz Krüger Välisarja (alle 67 kg) Ernst Müller Sreten Mirković Ion Budusan Kalevi Kosunen Kevyt keskisarja (alle 71 kg) Miodrag Perunović Viktor Savtšenko Rostislav Osicka Markus Intlekofer Keskisarja (alle 75 kg) Tarmo Uusivirta Valentin Silaghi Manfred Gebauer Laszlo Pem Raskas keskisarja (alle 81 kg) Albert Nikoljan Tadija Kačar Paweł Skrzecz Giorgica Donici Raskas sarja (alle 91 kg) Jevgeni Gorstkov Werner Kohnert Roger Andersson Ion Cernat Superraskassarja (yli 91 kg) Peter Hussing Ferenc Somodi Jürgen Fanghänel Horen Indžejan == Mitalitaulukko == Sija Maa Kultaa Hopeaa Pronssia Yhteensä 1 7 1 2 10 2 2 1 2 5 3 1 2 0 3 4 1 0 2 3 5 1 0 1 2 6 0 2 5 7 7 Romania 0 2 4 6 8 Bulgaria 0 2 1 5 9 0 1 2 3 10 0 1 1 2 11 0 0 1 1 0 0 1 1 0 0 1 1 Yhteensä 12 12 24 48 == Suomen joukkue == Painoluokka Nyrkkeilijä Sijoitus Kärpässarja Antti Juntumaa 1. kierros Välisarja Kalevi Kosunen Pronssimitali Kevyt keskisarja Kalevi Marjamaa 1. kierros Keskisarja Tarmo Uusivirta Mestaruus == Lähteet == *Vuoden 1979 EM-kisat Kölnissäa Luokka:Nyrkkeilyn Euroopan- mestaruuskilpailut Luokka:Vuoden 1979 urheilu Euroopan-mestaruuskilpailut 1979 Luokka:Kölnin urheilu
Elektro 57

__NOTOC__ Elektro 57 on Suburban Triben neljäs studioalbumi, joka julkaistiin == Kappaleet == Kaikki kappaleet säveltänyt ja sanoittanut Janne Joutsenniemi, ellei toisin mainittu. # # # # # # # # # # == Kokoonpano == === Yhtye === * Jouni Markkanen – laulu * Roope Sirén – kitara * Janne Joutsenniemi – basso, tuottaja * Alec Hirst-Gee – rummut * Emerson Burton – kosketinsoitin === Tuotanto === * Hiili Hiilesmaa – tuottaja * Masa Hukkanen – äänittäjä * Pauli Saastamoinen – masteroija * Anselmo – kansikuva * Lahco – valokuvat * Toni Härkönen – valokuvat == Aiheesta muualla == * Elektro 57 discogs.com -sivustolla * Elektro 57 itunes.com -sivustolla Luokka:Vuoden 1998 albumit Luokka:Suburban Triben albumit Luokka:Hiili Hiilesmaan tuottamat albumit
Tuomas Lehtonen

__NOTOC__ Tuomas Lehtonen (s. 4. elokuuta 1998) on suomalainen aitajuoksija. Lehtosen seura on Liedon Parma, ja häntä valmentaa Mikko Mattila. Lehtonen karsiutui 400 metrin aitajuoksun välierissä Grosseton alle 20-vuotiaiden EM- kilpailuissa 2017. Hän karsiutui 400 metrin aitajuoksun alkuerissä Münchenin EM-kilpailuissa 2022 ja Rooman EM-kilpailuissa 2024. Lehtonen saavutti Kalevan kisoissa 400 metrin aitajuoksussa kultaa vuonna 2020 ajalla 50,53, 2021 ajalla 50,62 ja 2022 ajalla 51,43, hopeaa vuosina 2023 ajalla 50,20 ja 2024 ajalla 50,83 sekä pronssia vuonna 2019 ajalla 52,28. Hän voitti sisäratojen SM- kilpailuissa 300 metrin aidoissa kultaa Tampereella 2020 ajalla 36,08 ja Kuopiossa 2022 ajalla 36,37, sai hopeaa Tampereella 2016 ajalla 38,42 ja Kuopiossa 2019 ajalla 37,92 sekä pronssia Tampereella 2024 ajalla 36,07 sekä hopeaa 400 metrillä vuonna 2021 ajalla 48,87 ja 2023 ajalla 48,85 ja pronssia vuonna 2018 ajalla 49,33. Viestissä hän sai SM-pronssia 2017. Viestijuoksun SM-kilpailuissa hän saavutti 4 × 400 metrin viestissä pronssia 2023. == Henkilökohtaiset ennätykset == === Ulkoradoilla === Laji Aika Paikka Päivä 100 m 10,74 Turku 20.7.2022 150 m 16,40 Helsinki 1.6.2020 200 m 21,37 Turku 29.5.2024 300 m 33,89 Helsinki 1.6.2020 400 m 46,97 Helsinki 20.6.2023 200 m aidat 24,01 Lahti 7.6.2020 400 m aidat 50,20 Chorzów 24.6.2023 === Sisäradoilla === Laji Aika Paikka Päivä 60 m 6,95 Turku 28.1.2024 200 m 21,59 Helsinki 23.2.2020 300 m 34,20 Tampere 6.2.2021 400 m 47,73 Karlstad 12.2.2023 300 m aidat 36,06 Tampere 11.2.2024 == Lähteet == Luokka:Suomalaiset 400 metrin aitajuoksijat Luokka:Vuonna 1998 syntyneet Luokka:Elävät henkilöt
Panorama (Suburban Triben albumi)

__NOTOC__ Panorama on Suburban Triben kolmas studioalbumi, joka julkaistiin vuonna 1997 levymerkillä Zen Garden Records. Albumi ylsi Suomen virallisen listan sijalle 23, ja pysyi listalla yhteensä neljä viikkoa. Albumilta julkaistiin myös yksi single ”First Spring Day”, joka nousi Rumba-lehden 50 hittiä -listan sijalle 37.Suomen listalevyt: Etusivu == Kappaleet == Kaikki kappaleet säveltänyt ja sanoittanut Janne Joutsenniemi, ellei toisin mainittu. # # # # # # # # # # # # # == Kokoonpano == === Yhtye === * Jouni Markkanen – laulu * Roope Sirén – kitara * Janne Joutsenniemi – basso, tuottaja, äänittäjä, miksaaja * Alec Hirst-Gee – rummut === Tuotanto === * Janne Joutsenniemi – tuottaja, äänittäjä, miksaaja * Kari Hynninen – vastaava tuottaja * Paavo Maijanen – äänittäjä, miksaaja * Pauli Saastamoinen – masteroija * Jukka Lehtinen – valokuvat * John Palmén – valokuvat * Namilo – teknikko == Lähteet == == Aiheesta muualla == * Panorama discogs.com -sivustolla Luokka:Vuoden 1997 albumit Luokka:Suburban Triben albumit Luokka:Zen Garden Recordsin albumit
William Gaminara

William Gaminara (s. 1956 Lusaka, Sambia) on englantilainen näyttelijä. Hänet tunnetaan parhaiten Professori Leo Daltonin roolista televisiosarjassa Hiljainen todistaja (2002–2013). Luokka:Englantilaiset näyttelijät Luokka:Vuonna 1956 syntyneet Luokka:Elävät henkilöt
Roviolla

Roviolla on Gimmelin kappale ja single, joka julkaistiin tammikuussa 2003 esikoisalbumilla. Kappale julkaistiin aiemmin vuonna 2002 yhtyeen esikoisalbumilla Lentoon. ”Roviolla” nousi Suomen virallisen singlelistan kolmannelle sijalle, ja pysyi listalla seitsemän viikkoa. Kappaleen musiikkivideolla vierailevat rockmuusikot Janne Joutsenniemi, Jussi 69 sekä Pekka Tapani Laine. == Kappaleet == # # # == Lähteet == == Aiheesta muualla == * Roviolla discogs.com -sivustolla Luokka:Gimmelin kappaleet Luokka:Vuoden 2002 kappaleet
Roger Allam

thumb|250px|Roger Allam vuonna 2009. Roger William Allam (s. 26. lokakuuta 1953 Lontoo, Englanti) on englantilainen näyttelijä. Hänet tunnetaan parhaiten mittavasta teatteriurastaan, mutta hän on esiintynyt myös monissa elokuvissa, televisiosarjoissa ja radiokuunnelmissa. Allam on näytellyt komisario Javertia Royal Shakespeare Companyn legendaarisessa musikaalissa Les Misérables, Douglas Richardsonia palkitussa radion komediasarjassa Cabin Pressure (2004–2008) sekä rikoskomisario Fred Thursdaytä rikossarjassa Nuori Morse (2012–). Hän on näytellyt myös Illyrio Mopatisia HBO:n sarjassa Game of Thrones (2011), Royaltonia Speed Racer -elokuvassa (2008) sekä Lewis Protheroa V niin kuin verikosto -elokuvassa (2005). Vuonna 2016 Allam näytteli Adrian Stonea BBC:n televisiosarjassa Kadonnut. Hän on voittanut kaksi kertaa parhaan miesnäyttelijän Olivier-palkinnon. Hän ehdolla yhteensä neljä kertaa. Hän on voittanut myös kerran parhaan sivuosan esittäjän Olivier-palkinnon. Allam on lukenut urallaan lukuisia äänikirjoja ja toiminut dokumenttien kertojaäänenä. Hän on naimisissa näyttelijä-käsikirjoittaja Rebecca Sairen kanssa. Heillä on kaksi poikaa. == Lähteet == Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1953 syntyneet Luokka:Elävät henkilöt
Digital Design from Zero to One

Digital Design from Zero to One on Jerry D. Danielsin kirja digitaalitekniikasta. Kirjaa on käytetty oppikirjana. Kirja sisältää muun muassa yhdistelmälogiikan, sarjalogiikan, totuustaulut, Boolen algebran ja Karnaugh’n kartat. Kirja käsittelee myös muistien, digitaalisen kommunikoinnin ja aritmetiikkalaitteiden toteutusta. == Katso myös == * Kiikku * Looginen portti == Lähteet == * Luokka:Vuoden 1996 kirjat Luokka:Kirjat tekniikasta Luokka:Yhdysvaltalaiset tietokirjat Luokka:Digitaalitekniikka
Artemis (kirja)

Artemis on Andy Weirin tieteisromaani. Kirja on julkaistu 14. marraskuuta 2017. Kirja sijoittuu lähitulevaisuuteen Kuuhun. Kirja sijoittuu Artemis- tukikohtaan, jossa tuotetaan alumiinia ja happea anortiitista. Weir kertoo tehneensä paljon tutkimusta, mutta tarkoituksella välttäneensä muiden ideoita kuutukikohdan rakentamiseen tehdäkseen siitä omanlaisensa. Kirjassa käytetty teknologia on jo nykyisin olemassa olevaa. Kirjan päähenkilö on Jasmine "Jazz" Bashara, joka sekaantuu laittomaan toimintaan. == Lähteet == Luokka:Yhdysvaltalaiset tieteisromaanit Luokka:Vuoden 2017 kirjat
Ebba zu Solms-Braunfels

Ebba Charlotta Louisa zu Solms-Braunfels (o.s. Lavonius, 19. helmikuuta 1850 Helsinki – 31. heinäkuuta 1927 Frascati, Latium, Italia) oli Oulun läänin kuvernöörinä toimineen Alexander Lavoniuksen ja tämän puolison Rosina Lavoniuksen tytär. Vuonna 1889 hän avioitui saksalaisen prinssin Albrecht zu Solms-Braunfelsin kanssa. Uutisia muotokuvina, Suomen Kuvalehti, 21.02.1925, nro 8, s. 9, Kansalliskirjaston digitaaliset aineistot Päivi Honkakoski on julkaissut Ebban elämään perustuvan satukirjan "Prinsessa Ebba". ==Lähteet== ==Aiheesta muualla== * Elämäkerta Braunfelsin linnan sivuilla Luokka:Suomalaiset aateliset Luokka:Vuonna 1850 syntyneet Luokka:Vuonna 1927 kuolleet
Hurrikaani Ophelia

Hurrikaani Ophelia oli vuoden 2017 kymmenes hurrikaani ja 15. nimetty trooppinen myrsky Atlantin hurrikaanikaudella. Viisiportaisella Saffirin- Simpsonin hurrikaaniasteikolla se luokiteltiin tasolle kaksi. Ophelia oli poikkeuksellinen hurrikaani, koska se kulki Atlantin sellaisissa osissa, joissa merivesi on yleensä liian viileää hurrikaanien kehittymiselle. Ophelia alkoi muodostua 6. lokakuuta rintamavyöhykkeen aallosta noin 1 300 km Azorien länsipuolella. Seuraavana päivänä se alkoi saada subtrooppisen matalapaineen piirteitä. Siitä kehittyi trooppinen myrsky, ja keskiviikkona 11. lokakuuta se saavutti hurrikaanin voiman. Ophelia voimistui kolmanteen luokkaan eli voimakkaaksi hurrikaaniksi 14. lokakuuta paikallista aikaa. Ophelia kulki Atlantin itäosassa Kanariansaarten länsipuolelta ja Azorien yli. Se liikkui Atlantilla pohjoiseen, ja sen ennustettiin tuovan sateita ja myrskytuulia Britteinsaarille. Irlannissa kaikki oppilaitokset suljettiin ja monia lentoja ja lauttoja peruttiin myrskyn takia. == Lähteet == == Aiheesta muualla == Ophelia
Pilkkuhuonevehka

Pilkkuhuonevehka (Zantedeschia albomaculata) on vehkakasvien heimoon kuuluva ruohovartinen monivuotinen kasvi. Se elää luonnonvaraisena Afrikan eteläosissa. Tyypillisiä kasvupaikkoja ovat soistuvat jokivarret, mutta sitä tavataan myös metsänreunassa ja kukkulanrinteiden kosteissa painaumissa. Kasvilla on nuolen muotoiset lehdet, joissa on usein valkoisia pilkkuja. Kukan suojuslehti on valkoinen tai kermanvärinen. Suojuslehden tyvi on joskus violetin sävyinen, ja puikelo on keltainen. Kukinto eroaa valkohuonevehkan kukinnosta suojuslehden lämpimämmän, enemmän kermanvalkoiseen vivahtavan sävynsä takia. Pilkkuhuonevehkaa kasvatetaan koristekasvina. On tärkeää huolehtia että sen kasvualusta on hyvin vettä läpäisevää: kasvin juuristo mätänee jos se seisoo vedessä. == Lähteet == Luokka:Vehkakasvit
Limicoli

Limicoli on rantalintujen lahkoon kuuluva alalahko. == Heimot == Alalahko jaetaan viiteen heimoon: * Arojuoksijat (Pedionomidae) * Ylänköjuoksijat (Thinocoridae) * Kurpot (Rostratulidae) * Jassanat (Jacanidae) * Kurpat (Scolopacidae) == Lähteet == *
Nyrkkeilyn Euroopan-mestaruuskilpailut 1942

Vuoden 1942 nyrkkeilyn Euroopan-mestaruuskilpailut järjestettiin 20. – 25. tammikuuta 1942 Saksan Breslaussa eli nykyisessä puolalaisessa Wroclawissa sen Satavuotishallissa. Kisat järjestettiin Toisen maailmansodan ollessa käynnissä. Niinpä normaalista 2 vuoden välein tapahtuvista järjestelyistä poiketen vuodelta 1941 lykätyt kisat järjestettiin myöhästyneinä tammikuussa 1942. Saksa hallitsi sotilaallisesti ja poliittisesti silloin suurta osaa Eurooppaa. Mukana oli poikkeuksellisesti Saksa ja sen liittolaiset sekä sotaa osallistumattomia eurooppalaismaita Espanja, Ruotsi ja Sveitsi. Kisoihin osallistui kaikkiaan 97 nyrkkeilijää 11 maasta. Osanottajissa sarjaa kohti saattoi olla kaksi nyrkkeilijää maata kohti, joka poikkesi aiemmista EM- kisoista. Maailmansodan päättymisen jälkeen Kansainvälinen Nyrkkeilyliitto (AIBA) mitätöi tulokset. == Mitalistit == Sarja Kultaa Hopeaa Pronssia Kärpässarja (alle 50,8 kg) Constante Paesani Amleto Falcinelli Mariano Diaz Mendez Kääpiösarja (alle 53,5 kg) Arturo Paoletti Ian Friedman Stig Kreuger Höyhensarja (alle 57,2 kg) Dezső Frigyes Artur Büttner Ermano Bonetti Kevytsarja (alle 61,2 kg) Duilio Bianchini Florindo Tiberi Heinz Gorczyca Välisarja (alle 66,7 kg) Ferdinand Räschke Lajos Szentgyorgy Börje Wretman Keskisarja (alle 72,6 kg) Karl Gustaf Norén Adolf Baumgarten Carl Schmidt Raskas keskisarja (alle 79,4 kg) Svend Aage Christensen Otto Proffitlich Rudolf Pepper Raskas sarja (yli 79,4 kg) Hein ten Hoff Richard Grupe Gino Latini == Mitalitaulukko == Sija Maa Kultaa Hopeaa Pronssia Yhteensä 1 Italia 3 2 2 7 2 Saksa 2 4 3 9 3 Unkari 1 1 0 3 4 1 0 2 3 5 1 0 0 1 6 Espanja 0 1 1 2 Yhteensä 8 8 8 24 == Suomen joukkue == Painoluokka Nyrkkeilijä Sijoitus Kevytsarja Yrjö Piitulainen 2. kierros Keskisarja Aatos Lundell 1. kierros == Lähteet == *Vuoden 1942 epävir. EM-kisat Breslaussa *KONTROWERSJE: WOJENNE MISTRZOSTWA EUROPY - BRESLAU 1942 Luokka:Nyrkkeilyn Euroopan- mestaruuskilpailut Luokka:Vuoden 1942 urheilu Euroopan-mestaruuskilpailut 1942 Luokka:Wrocławin urheilu
Chionidi

Chionidi on rantalintujen lahkoon kuuluva alalahko. == Heimot == Alalahko jaetaan kolmeen heimoon: * Tuppinokat (Chionidae) * Paksujalat (Burhinidae) * Pluvianellidae == Lähteet == *
Varokaa putoavia esineitä

Varokaa putoavia esineitä on Yleisradion tuottama, Jukka Vienon käsikirjoittama ja Kari Franckin ohjaama kolmiosainen television minisarja vuodelta 1994. ==Juoni== Häihinsä valmistautuva geologi Hanna Hallanheimo joutuu työmatkalle Lappiin väitetyn ufotapauksen takia. Siellä skeptisesti suhtautuva nainen kohtaa komean metsurin, jolla huhutaan olevan kokemusta vierailta planeetoilta. Palattuaan Helsinkiin hän ajautuu ristiriitoihin sekä työssään yliopistolla että ihmissuhteissaan. Ufotutkimuksen takia hänen mielenterveytenä alkaa järkkyä. ==Rooleissa== ==Arvosteluja== Helsingin Sanomien tv-kriitikko Jukka Kajava moitti kirjailija Jukka Vienon toistavan itseään, kun on taas laittanut tarinan alkuainekset putoamaan taivaalta kuten edellisvuoden minisarjassa Tuntemattomalle jumalalle, jossa päähenkilö putosi lentokoneesta. Kajavasta nyt nähty ja jo vuosia sitten käsikirjoitettu tarina vaikuttaa vanhanaikaisen tosikolta tekoseikkailulta ufo- ja Lappi-kliseineen. Henkilöohjausta ja näyttelijäntyötä hän kehui, koska hänestä päähenkilöt ”ovat ainakin ihmisen oloisia kovin epätodennäköisten ja epätasaisten luomustensa tekijöinä”. ==Lähteet== Luokka:1990-luvun suomalaiset draamasarjat Luokka:Suomalaiset televisioelokuvat
Karpaattienkello

Karpaattienkello (Campanula carpatica) on monivuotinen ruohovartinen kasvi. Se kasvaa 10–25 cm korkeaksi. Lajista on jalostettu koristekasveiksi suurikukkaisia lajikkeita, joilla on kasvin kokoon nähden suuret siniset tai valkoiset, ylöspäin suuntautuvat kellomaiset kukat. == Lähteet == == Aiheesta muualla == * Suomen Lajitietokeskus: Karpaattienkello – Campanula carpatica Luokka:Sinikellot
Ali Smith

Ali Smith (s. 24. elokuuta 1962 Inverness, Skotlanti) on skotlantilainen kirjailija. Hänen tuontantonsa sisältää muun muassa romaaneja, novelleja ja näytelmiä. Vuonna 2007 Smith valittiin Royal Society of Literaturen jäseneksi. Vuonna 2015 hän sai Brittiläisen imperiumin ritarikunnan komentajan CBE- arvonimen. Neljä Smithin teosta (Hotel World 2001, Satunnainen 2005, How to Be Both 2014 ja Autumn 2017) on ollut Booker-palkintoehdokkaana. Smith asuu Cambridgessä. ==Tuotanto== * Free Love and Other Stories (1995) * Like (1997) * Other Stories and Other Stories (1999) * Hotel World (2001) * The Whole Story and Other Stories (2003) * * Girl Meets Boy (2007) * The First Person and Other Stories (2008) * * Artful (2012) * Shire (2013) * How to Be Both (2014) * Public Library and Other Stories (2015) * * Talvi (Alkuteos Winter (2017), suomentanut Kristiina Drews) Kosmos, 2022. ISBN 978-952-352-134-6 * Spring (2019) * Summer (2020) ==Palkinnot== * Saltire First Book of the Year award 1996 * Whitbread Award 2005 * Costa Book Award 2014 * Baileys Women’s Prize for Fiction 2015 * Itävallan valtionpalkinto eurooppalaiselle kirjallisuudelle 2022 ==Lähteet== Luokka:Skotlantilaiset kirjailijat Luokka:Vuonna 1962 syntyneet Luokka:Elävät henkilöt
Natriumtetrakarbonyyliferraatti

Natriumtetrakarbonyyliferraatti ei dinatriumtetrakarbonyyliferraatti (Na2[Fe(CO)4]) on natrium- ja tetrakarbonyyliferraatti-ionien muodostama ioniyhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa natriumtetrakarbonyyliferraatti on väritöntä kiteistä ainetta. Yhdiste on kosteus- ja ilmaherkkää. Se on myös pyroforista eli voi syttyä palamaan ilman hapen vaikutuksesta. Yhdiste liukenee useisiin orgaanisiin liuottimiin, esimerkiksi etanoliin, tetrahydrofuraaniin ja dimetyyliformamidiin.Robert D. Pike: Disodium Tetracarbonylferrate(−II), e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 14.10.2017Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 14.10.2017 Natriumtetrakarbonyyliferraatin tetrakarbonyyliferraatti- ioni on hyvin nukleofiilinen ja reagoi helposti elektrofiilien, esimerkiksi organohalogeeniyhdisteiden kanssa, jolloin muodostuu organorautayhdisteitä. Natriumtetrakarbonyyliferraattia valmistetaan pelkistämällä rautakarbonyyliä natriumamalgaamin avulla bentsofenonin läsnä ollessa. Liuottimena reaktiossa käytetään dioksaania ja tuote kiteytetään kompleksina dioksaanin kanssa. Natriumtetrakarbonyyliferraattia käytetään reagenssina useissa orgaanisen kemian synteeseissä. Se reagoi organohalogeeniyhdisteiden kanssa muodostaen aldehydejä tai ketoneja, muodostaa dieenien kanssa organorautakomplekseja ja pelkistää tyydyttymättömät karbonyyliyhdisteet selektiivisesti tyydyttyneiksi karbonyyliyhdisteiksi. Sitä voidaan myös käyttää katalyyttinä Tishchenko- reaktioissa. ==Lähteet== Luokka:Natriumyhdisteet Luokka:Rautayhdisteet
Hieta (Karkku)

Hieta on pieni maarekisterikylä Sastamalan kunnan Karkussa, Pirkanmaalla. Hieta sijaitsee Kuloveden ja Rautaveden välisen Salonsaaren pohjoisrannalla Hiedanvuolteen äärellä. Salonsaaren pohjoisosassa on kaksi korkeaa mäkeä: Pirunvuori ja Ellivuoro. Hiedan kylässä on vain Hiedan yksittäistila sekä hieman kesäasutusta. Valtaosan kylän alueesta on siirtynyt Ellivuoren hotellin ja laskettelukeskuksen hallintaan. ==Lähteet== ==Aiheesta muualla== * Luokka:Karkun kylät
Fayu

Fayut ovat etninen heimo, jotka elävät Länsi-Papuassa, Indonesiassa. Fayujen heimo koostuu seuraavista neljästä klaanista: tigret, tearut, sefoidit ja iyariket. Heidän tapansa ovat lähellä kivikautista tasoa. Metsästysvälineinä käytetään itse tehtyjä aseita, kuten jousipyssyä ja nuolia. Ensimmäinen heistä kertova kirja on saksalaisen Sabine Kueglerin kirjoittama Viidakkolapsi vuodelta 2006, jossa hän kertoo elämästään fayuheimon parissa lapsena. Kirjaa seurasi Paluu viidakkoon teos vuonna 2007. Nykyään fayuja on noin 1470. == Lähteet == *https://joshuaproject.net/people_groups/11193/ID *Sabine Kuegler (2006)Child Of The Jungle: The True Story Of A Girl Caught Between Two Worlds. Grand Central Publishing. ISBN 0-7595-7272-0. Luokka:Indonesian etniset ryhmät Luokka:Länsi-Uusi-Guinea
Onkamonoja

Onkamonoja on Kiiminkijoen vesistöalueeseen kuuluva joki Oulun kaupungissa Pohjois-Pohjanmaalla, entisen Haukiputaan kunnan alueella. Joen alkupiste on Haukiputaan keskustaajamasta noin 20 kilometriä itäkoilliseen sijaitseva Alajärvi. Joki laskee noin 11 kilometrin päässä Alajärvestä Onkamossa sijaitsevan Onkamonjärven kautta ja siitä edelleen noin 12 kilometrin päässä Kiiminkijokeen Himolan kohdalla. Jokivarsi on lähes asumaton ylävirran Onkamonselkää, keskivirran Sutelan taloryhmiä ja muutamaa kesämökkiä lukuun ottamatta. Tieyhteys joelle on Jokikylän suunnasta joko Onkamon kautta ylävirralle tai alavirran suuntaan Majavakankaalle. Ylävirran puolella olevat Vitsajärvi ja Hetejärvi laskevat jokeen ojia myöten. ==Lähteet== Luokka:Haukiputaan luonto Luokka:Kiiminkijoen vesistö Luokka:Oulun joet
Viirinlaakso

Viirinlaakso on osa Klaukkalan taajamaa Nurmijärvellä. Viirinlaakso on tuleva asuinalue Klaukkalan keskustassa, jossa sijaitsee myös Klaukkalan matkakeskus. Viirinlaakso sijaitsee vilkkaan Klaukkalantien varrella, josta kulkee päivittäin noin 16 000 autoa. Vuoden 2017 aikana aloitettiin rakentaminen kunnallistekniikalla ja matkakeskuksella. Alueelle on kaavoitettu paljon liiketilaa, ja olemassaolevien vähittäiskaupan yksikköjen lisäksi liikerakennuksia rakennetaan lisää vähintään 12 900 neliömetriä. ==Asuminen== ===Kerrostalot=== Arkkitehtitoimisto kaavaili Luhtajoentiestä bulevardimaista katua, jonka varrella voisi olla kivijalkakauppoja yms. Korkeimpia kerrostaloja oli suunniteltu 9-kerroksisiksi, kuitenkin Nurmijärven vuokra- asunnot Oy sai rakennusluvan 10-kerroksiselle talolle. Siitä tehdään maamerkkimäinen. Kerrostaloja rakennetaan 7. Kolme kerrostaloa Klaukkalantien varteen, ja neljä tulevan Luhtajoentien varteen. Klaukkalantien kerrostalojen rakennus tulee alkamaan toukokuussa 2018, ja suunniteltu valmistuminen on vuonna 2019. ==Matkakeskus== ==Lähteet== * * ===Viitteet=== Luokka:Klaukkala
Erkki Koipijärvi

Erkki Evert Koipijärvi (s. 16. lokakuuta 1937 Lempäälä) on suomalainen eläkkeellä oleva metsätalousinsinööri ja kirjailija. Koipijärvi oli valmistuttuaan 46 vuoden ajan yksityismetsätalouden ja metsäteollisuuden palveluksessa. Kirjasampo.fi : Koipijärvi, Erkki Evert == Teoksia == * Muru ; piirrokset Tomi Nikander. E. Koipijärvi, Mänttä 1998 * Lumeton varsitie : muistelmateos. Gummerus 1999, 2. painos 2000 * Huuhkajavuoren tarinoita ; kuvitus Päivi "Kinttu" Koipijärvi. Metsälehti kustannus, Helsinki 2001 * Metsä ympäröi kylää. Rakennusalan kustantajat - Kustantajat Sarmala, Helsinki 2004 * Yksikätinen mies. Myllylahti, Suomussalmi 2007 * Sammuneitten savujen kylä. Myllylahti, Suomussalmi 2009 * Isä, poika ja linnunrata : novelleja elämästä kotirintamalla vuonna 1943 : perinteisiä työtapoja, sääennusteita ja uskomuksia. Kintunjälki, Helsinki 2011 * Tahdon : omaishoitajuutta rakkaudesta : ... myötä- ja vastoinkäymisissä ; kuvat Päivi "Kinttu" Koipijärvi. Kintunjälki, Inkoo 2013 * Myrsky Huuhkajavuorella ; kuvat Päivi "Kinttu" Koipijärvi. Kintunjälki, Inkoo 2015 == Lähteet == Luokka:Suomalaiset kirjailijat Luokka:Suomalaiset insinöörit Luokka:Vuonna 1937 syntyneet Luokka:Elävät henkilöt
Dimitri Kuzmin-Karavajev

Dimitri Dimitrijevitš Kuzmin-Karavajev (Kusmin-Karavajeff, ; 20. tammikuuta (J: 8. tammikuuta) 1892 Pietari – 3. toukokuuta 1985 Helsinki) oli venäläinen ratsumestari, joka asettui vallankumouksen jälkeen pakolaiseksi Suomeen ja toimi Helsingissä "Suomen venäläisen siirtokunnan" klubin klubimestarina sekä tosiasiallisena johtajana. Hänellä oli keskeinen asema Suomen venäläisessä emigranttiyhteisössä ja hän kuului Venäjän yleissotilaalliseen liittoon (ROVS).Partanen, Juho: ”’Leinon vankien’ tapaus ja vangeille maksetut korvaukset”, s. 345, Sotatapahtumia, internointeja ja siirto sodanjälkeisiin oloihin: Kansallisarkiston artikkelikirja. Toimittanut Lars Westerlund. Kansallisarkisto, Helsinki 2010. Kuzmin-Karavajev luovutettiin vuonna 1945 niin sanottujen Leinon vankien joukossa Neuvostoliittoon ja tuomittiin siellä vankileirille 10 vuodeksi. Hänet siirrettiin vankilaan vuonna 1947 sekä edelleen Mariinskin vankilaan.Stalin's Secret Weapon: Arrested Finns (By name) . Viitattu 30.12.2012. Tuomion perusteluna oli osallistuminen "vastavallankumouksellisen" järjestön toimintaan. Kuzmin-Karavajev palasi Suomeen vuonna 1955.Pohjonen, Juha: Valvontakomission uhrit: Ihmisluovutukset Neuvostoliittoon 1944–1955, s. 75. Kustannusosakeyhtiö HAI, 2011. Hän toimi syyskuuhun 1974 venäjänkielisen vanhainkoti Auringon johtajana. Kuzmin- Karavajev pelasi bridge-joukkueessa, joka voitti suomenmestaruuden vuosina 1937, 1938 ja 1940.Bridge Finland. == Lähteet == ==Aiheesta muualla== * Päivi Kiiskin blogi Maria Pariisilaisesta * Sirp.ee Luokka:Suomen venäläiset Luokka:Vuonna 1892 syntyneet Luokka:Vuonna 1985 kuolleet Luokka:Bridgenpelaajat
...Famous Last Words...

__NOTOC__ ...Famous Last Words... on brittiläisen pop rock -yhtye Supertrampin seitsemäs studioalbumi, joka julkaistiin vuonna 1982. Albumi oli viimeinen, jossa oli mukana yhtyeen alkuperäinen solisti ja lauluntekijä Roger Hodgson. Hodgson jätti yhtyeen vuonna 1983. Albumi nousi Yhdysvalloissa Billboard 200 -listan viidennelle sijalle. == Kappaleet == === A-puoli === # (Hodgson) # (Davies) # (Hodgson) # (Davies) # (Hodgson) === B-puoli === # (Davies) # (Hodgson) # (Davies) # (Hodgson) == Kokoonpano == * Rick Davies - laulu, kosketinsoittimet * Roger Hodgson - laulu, kosketinsoittimet, kitarat * John Helliwell - saksofonit, kosketinsoittimet * Dougie Thomson - basso * Bob Siebenberg - rummut * Russel Pope - yhteistuotanto, konserttiääni == Arvostelut == * Allmusic: == Lähteet == Luokka:Vuoden 1982 albumit Luokka:Supertrampin albumit
The Babysitter (vuoden 2017 elokuva)

The Babysitter on vuonna 2017 valmistunut kauhukomediaelokuva, jonka on ohjannut McG. Elokuvan pääosia esittävät Samara Weaving, Judah Lewis, Hana Mae Lee, Robbie Amell ja Bella Thorne. Se julkaistiin Netflixissä 13. lokakuuta 2017. Jatko-osa The Babysitter: Killer Queen julkaistiin syyskuussa 2020. ==Rooleissa== ==Lähteet== ==Aiheesta muualla== * Luokka:Vuoden 2017 yhdysvaltalaiset elokuvat Luokka:Yhdysvaltalaiset kauhukomediat Luokka:Netflix-alkuperäiselokuvat
Ardrossan Townin rautatieasema

Ardrossan Townin rautatieasema () on rautatieasema Ardrossanin kaupungissa Pohjois-Ayrshiressä, Skotlannissa. Se sijaitsee Ayrshire Coast Linen varrella. Asema avattiin vuonna 1831 nimellä Ardrossan. Nykyinen nimi otettiin käyttöön 2. maaliskuuta 1953. Asemaa ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiinkin lopulta 1. tammikuuta 1968. Sen tilalle avattiin uusi asema 19. tammikuuta 1987. Sitä käytti 21 586 matkustajaa kaudella 2017–2018. == Lähteet == * === Viitteet === Luokka:Pohjois-Ayrshiren rautatieliikennepaikat Luokka:Beechingin leikkauksissa suljetut rautatieasemat
Sykerösammalet

Sykerösammalet (Weissia) on lehtisammalsuku, joka kuuluu toukosammalten heimoon. Suvussa on 86 lajia.WFO Plant List: Weissia Hedw. Viitattu 11.11.2023. == Lajeja == Suomessa kasvaa kolme tai neljä sykerösammallajia, joista yksi laji (törrösykerösammal) on aiemmin luokiteltu alueellisesti hävinneeksi (RE).Juutinen, R. & Ulvinen, T. 2017: Suomen sammalien levinneisyys eliömaakunnissa. – Suomen ympäristökeskus. 3.1.2017.Suomen Lajitietokeskus * törmäsykerösammal (Weissia brachycarpa (Nees & Hornsch.) Jur.) * ojasykerösammal (Weissia controversa Hedw.) ** var. controversa ** var. crispata * umpisykerösammal (Weissia longifolia Mitt.) * törrösykerösammal (Weissia squarrosa (Nees & Hornsch.) Müll.Hal.) == Lähteet == * Suomen Lajitietokeskus: Sykerösammalet – Weissia (taksonomia) Viitattu 11.11.2023. === Viitteet === Luokka:Toukosammalet (heimo)
Hartsiakaasia

Hartsiakaasia eli niilinakaasia (Vachellia nilotica, aiemmin Acacia nilotica) on hernekasvien (Fabaceae) heimoon kuuluva trooppinen puu. Se kasvaa 5–20 metriä korkeaksi ja sen lehvästö muodostaa tiheän puolipallon. Kukat ovat keltaiset ja pitkulaiset palkohedelmät harmaansävyisiä. Hartsiakaasiaa tavataan laajoilla alueilla Afrikassa ja Aasiassa. Hartsiakaasian lehtiä käytetään karjan rehuna, ja myös sen palkoja syötetään valkuaisrehuna vuohille, lampaille ja naudoille. Puuainesta käytetään sekä puusepäntyössä että polttopuuna, ja siitä voi tehdä myös puuhiiliä. Kaarnasta saadaan parkkiainetta. Nuoria palkoja voi käyttää myös ihmisravinnoksi. == Lähteet == Luokka:Hernekasvit Luokka:Puut
Kirahvinkukat

Kirahvinkukat eli kirahvikukat (Cephalaria) on kasvisuku, joka kuuluu nykyisin kuusamakasvien (Caprifoliaceae) heimon Dipsacoideae-alaheimoon. Aiemmin se luokiteltiin purtojuurikasvien (Dipsacaceae) heimoon, mutta purtojuurikasvien heimo on sittemmin yhdistetty kuusamakasveihin. Sukuun kuuluu noin 90 lajia. == Lajeja == * alppikirahvinkukka (Cephalaria alpina) * otakirahvinkukka (Cephalaria aristata) * georgiankirahvinkukka (Cephalaria calcarea) * kaukasiankirahvinkukka eli isokirahvinkukka (Cephalaria gigantea) * nappikirahvinkukka (Cephalaria joppensis) * etelänkirahvinkukka (Cephalaria leucantha) * kaakonkirahvinkukka (Cephalaria transsylvanica) * uralinkirahvinkukka (Cephalaria uralensis) == Lähteet == == Aiheesta muualla == * Suomen Lajitietokeskus: Kirahvinkukat – Cephalaria Luokka:Kuusamakasvit
Vuohenkuusamat

Vuohenkuusamat (Diervilla) on kuusamakasvien (Caprifoliaceae) heimoon kuuluva kasvisuku. Sukuun kuuluu ainakin kolme lajia, joiden lisäksi sukuun on kuvattu kymmenkunta muutakin lajia, mutta näiden taksonominen asema on toistaiseksi epäselvä. Vuohenkuusamat muistuttavat kotakuusamia (Weigela). Suvun lajeista ainakin keltavuohenkuusamaa (Diervilla lonicera) käytetään koristepensaana myös Suomessa. == Lajeja ja lajiristeymiä == * Diervilla lonicera – keltavuohenkuusama * Diervilla rivularis – isovuohenkuusama * Diervilla sessilifolia – rusovuohenkuusama * Diervilla × splendens – lamovuohenkuusama == Lähteet == == Aiheesta muualla == * Finto: Kassu – Kasvien suomenkieliset nimet: Diervilla * Suomen Lajitietokeskus: Vuohenkuusamat (Diervilla) Luokka:Kuusamakasvit
Kotakuusamat

Kotakuusamat (Weigela) on kuusamakasvien (Caprifoliaceae) heimoon kuuluva kasvisuku. Sukuun kuuluu seitsemän lajia, joiden lisäksi sukuun on kuvattu parikymmentä muutakin lajia, mutta näiden taksonominen asema on toistaiseksi epäselvä. Kotakuusamat muistuttavat vuohenkuusamia (Diervilla) ja monia kotakuusamalajeja on toisinaan sijoitettu vuohenkuusamiin kuuluviksi. Suvun lajeista ainakin keltakotakuusamaa (Weigela middendorffiana) käytetään koristepensaana. Lisäksi koristekasvikäyttöön on kehitetty erilaisia risteymiä. Voidaan kasvattaa Suomessakin, vyöhykkeillä I–III tosin talvenkestävyys ei ole kovin hyvä.https://puutarha.net/kasvikortisto/pensaat/kotakuusama_436.htm == Lajeja == * Weigela decora – korukotakuusama * Weigela florida – komeakotakuusama * Weigela fujisanensis * Weigela grandiflora * Weigela japonica * Weigela middendorffiana – keltakotakuusama * Weigela praecox – kevätkotakuusama * Weigela sanguinea * Weigela subsessilis – pasuunakotakuusama == Lähteet == == Aiheesta muualla == * Suomen Lajitietokeskus: Kotakuusamat (Weigela) * Finto: Kassu – Kasvien suomenkieliset nimet: Weigela Luokka:Kuusamakasvit
Lentävien lautasten hyökkäys

Lentävien lautasten hyökkäys () on yhdysvaltalainen tieteiselokuva vuodelta 1956. Elokuvan on ohjannut Fred F. Sears, ja päärooleissa nähdään Hugh Marlowe ja Joan Taylor. Elokuva menestyi alkuaikoinaan kohtalaisesti, mutta jälkikäteen siitä on tullut tieteiselokuvagenren klassikko. Elokuva oli inspiraatio Tim Burtonin vuoden 1996 elokuvalle Mars hyökkää!, ja myös samana vuonna ilmestynyt Independence day – Maailmojen sota sai vaikutteita elokuvasta. == Juoni == Elokuvassa alienit saapuvat maapallolle lentävillä lautasilla ja julistavat sodan ihmisiä vastaan. Alienien teknologia on liian ylivoimaista ihmisille, joten lopputaistelun lähestyessä joukko tiedemiehiä yrittää löytää keinoja taistella alieneita vastaan. == Erikoistehosteet == Elokuva on tullut tunnetuksi Ray Harryhausenin luomista stop motion -tehosteista. Elokuvassa esiintyvien lentävien lautasten tehosteet näyttävät aikaisekseen todella aidoilta: ne liikkuvat ilmassa hyvin todentuntuisesti ja näyttävät siltä, kuin ne oikeasti lentäisivät. Lentävien lautasten lisäksi Harryhausen animoi elokuvaan yksityiskohtaisesti tuhoutuvia rakennuksia. == Lähteet == == Aiheesta muualla == * * Luokka:Yhdysvaltalaiset tieteiskauhuelokuvat Luokka:Vuoden 1956 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Elokuvat avaruusolennoista Luokka:Columbia Picturesin elokuvat
Ossi Nyman

Ossi Nyman (s. 1978 Rovaniemi) on suomalainen kirjailija, jonka esikoisromaani Röyhkeys ilmestyi vuonna 2017. Nykyään Helsingissä asuva Nyman valmistui ammattikoulusta ravitsemustyöntekijäksi ja on opiskellut sen jälkeen myös iltalukiossa. Vuosina 2004–2006 Nyman opiskeli kirjoittamista Tampereella Viita-akatemiassa ja myöhemmin Kriittisen korkeakoulun kirjoittajalinjalla, josta hän valmistui 2016. == Esikoisromaani == Nymanin esikoisteos Röyhkeys on hänen omaan elämäänsä pohjautuva kertomus miehestä, joka välttelee töitä. Pääteemana on kunnianhimo ja sen puuttumisen pitäminen hyveenä. Kolmiosaisen romaanin kaksi ensimmäistä osaa kuvaavat yksityiskohtaisesti työttömän miehen arkea. Kolmannessa jaksossa hän on päätynyt Kriittisen korkeakoulun kirjoittajalinjalle ja Helsingin kulttuuripiireihin. Romaani sai kriitikoilta hyvät arvostelut, esimerkiksi Helsingin Sanomien Antti Majander luonnehti sitä ”työläisromaanin uudistajaksi”. Aamulehden kriitikko Markku Soikkeli puolestaan vertasi Nymanin satiiria Hannu Raittilan ja Arto Salmisen tuotantoon. Röyhkeys herätti ilmestyessään keskustelua, kun Nyman lokakuussa 2017 kertoi Helsingin Sanomien haastattelussa olevansa ”ideologisesti työtön”. Nyman ei kertomansa mukaan halua mennä töihin, koska ei ole kiinnostunut tekemään omasta mielestään typeriä tehtäviä. Ennen esikoisromaaninsa ilmestymistä hän oli kirjoittanut täysipäiväisesti 3–4 vuotta ja tehnyt nuorena muun muassa vapaaehtoistyötä Israelissa. Nymanin lausunnoista nousi kohu iltapäivälehdistössä, ja haastattelun seurauksena Uudenmaan TE-toimisto ilmoitti julkisesti katkaisevansa hänen työmarkkinatukensa sekä aloittavansa selvityksen ”poikkeuksellisena” pitämästään tapauksesta. Tapaukseen kantaa ottanut perussuomalaisten kansanedustaja Tom Packalen vaati Nymanin kaltaisten laittamista työleireille.Kansanedustaja pohtii, syyllistyikö tuilla kikkaillut työtön Ossi rikokseen - ehdottaa "työleirikokeilua" Iltalehti 15.10.2017. == Teokset == * * * == Lähteet == Luokka:Suomalaiset kirjailijat Luokka:Vuonna 1978 syntyneet Luokka:Elävät henkilöt
Regine Normann

Regine Normann (29. heinäkuuta 1867 Bø, Nordland, Norja – 14. elokuuta 1939) oli norjalainen kirjailija. Hän oli ensimmäinen pohjoisnorjalainen kirjailija, joka teki läpimurron julkisuuteen. Normann valmistui opettajaksi ja aloitti opettajana Kristianiassa 1901. Hänen esikoisteoksensa Krabvaag ilmestyi 1905. Muita hänen kirjojaan ovat Stængt vuodelta 1906, Barnets tjenere vuodelta 1910 ja Faafengt vuodelta 1911. Hän julkaisi satukokoelmia, muun muassa kokoelmat Eventyr vuodelta 1925, Nye eventyr vuodelta 1926, Nordlandsnatt vuodelta 1927 ja Det gråner mot høst vuodelta 1930. Vuosina 1913–1932 hän oli Norjan kirjailijaliiton hallituksen jäsen. Hän sai useita palkintoja, muun muassa Kuninkaan ansiomitalin 1937. Normannin ensimmäinen puoliso oli 1885–1905 opettaja ja kirkkolaulaja Peder Martinus Johnsen. Hänen toinen puolisonsa oli 1906–1913 kirjailija Tryggve Andersen. ==Lähteet== Luokka:Vuonna 1867 syntyneet Luokka:Vuonna 1939 kuolleet Luokka:Norjalaiset kirjailijat